《湘中》
宋代·詹体仁

天寒楚云净，木落湘山幽。
空江夜来雨，水满芦花洲。
西风何渺渺，沧波日悠悠。
有怀谁与言，注目孤鸿秋。

作者简介：（1143—1206）建宁浦城人，字元善。詹慥子。少从朱熹学。孝宗隆兴元年进士。光宗朝，历提举浙西常平、太常少卿。密赞赵汝愚定策立宁宗。除太府卿，寻知福州，以论山陵事罢。后知静江府，减免赋税，赈粮救灾。官终司农卿。博极群书，疏荐皆当世名士。郡人真德秀早从其游。有《詹元善先生遗集》。